পৃথক সড়ক দুর্ঘটনায় নিহত ৮ | 206402 | Bangladesh Pratidin
হামলার আতঙ্কের পর খুলে দেওয়া হল অক্সফোর্ড সার্কাস স্টেশন
/ পৃথক সড়ক দুর্ঘটনায় নিহত ৮
প্রকাশ : বুধবার, ৮ ফেব্রুয়ারি, ২০১৭ ০০:০০ টা আপলোড : ৮ ফেব্রুয়ারি, ২০১৭ ০৩:০০
বাগেরহাটে ট্রাকচাপায় যুবলীগ নেতাসহ দুজন নিহত হয়েছেন। এছাড়া সড়ক দুর্ঘটনায় মাদারীপুর, মেহেরপুর, বরিশাল, দিনাজপুর ও নওগাঁ প্রাণ হারিয়েছেন ছয়জন।
প্রতিনিধিদের খবর— বাগেরহাট : ফকিরহাট উপজেলায় ট্রাকচাপায় যুবলীগ নেতাসহ দুই মোটরসাইকেল আরোহী নিহত হয়েছেন। নিহতরা হলেন— মংলা পৌর যুবলীগের সদস্য ওসমান (৩৫) ও একই এলাকার সোহাগ। মাদারীপুর : সদর উপজেলায় ট্রাকের ভ্যানযাত্রী রফিকুল নিহত হয়েছেন। অপরদিকে কালকিনি প্রেসক্লাবের সামনে লরিচাপায় মারা গেছে তৌফিক নামে এক শিশু। মেহেরপুর : সদর উপজেলার চাঁদপুরে পিকনিকের বাসের ধাক্কায় প্রাণ গেল চার বছর বয়সী শুভ হোসেনের। এ সময় আহত হয়েছেন শিশুটির বাবা-মাসহ চারজন। গতকাল দুপুরে এ দুর্ঘটনা ঘটে। বরিশাল : গৌরনদীতে দুটি বাসের সংঘর্ষে এক যাত্রী নিহত ও ১০ জন আহত হয়েছেন। নিহত যাত্রীর নাম সুনীল।
দিনাজপুর : চিরিরবন্দরে নিয়ন্ত্রণ হারিয়ে বাস দোকানে ঢুকে গেলে এর ধাক্কায় খাদিজা নামে এক বৃদ্ধা নিহত হয়েছেন। নওগাঁ : পত্নীতলায় বাসের ধাক্কায় মোটরসাইকেল আরোহী নিহত ও তার ছেলে গুরুতর আহত হয়েছে। নিহত কাজল স্কুলশিক্ষক ছিলেন। রূপগঞ্জ : নারায়ণগঞ্জের রূপগঞ্জে গ্লোরী পরিবহনের বাসচাপায় তাহেনা বেগম নামে এক বৃদ্ধা নিহত হয়েছেন। তাহেনা রূপগঞ্জের বাড়ৈপাড়ার আব্দুল মালেকের স্ত্রী।